Ku muzamaisi wa lipina wa Nehiloti.* Samu ya Davida.5 Teeleza kwa manzwi aka, wena Jehova;+Uutwe sitongo saka.2 Uteeleze kwa muhuwo waka wa kukupa tuso,Wena Mulenaaka ni Mulimu waka, kakuli nilapela ku wena.3 Wena Jehova, ukautwa linzwi laka kakusasana;+Kakusasana nika kutaluseza pilaelo yaka+ mi nikalibelela ka pilu-telele.4 Kakuli hau Mulimu yatabela bumaswe;+Hakuna yamaswe yakona kuina ni wena.+5 Hakuna yaikuhumusa yakona kuyema fapilaa hao.Utoile batu kaufela babaeza zemaswe;+6 Ukatimeza bababulela buhata.+Jehova utoile batu ba lindwa ni bapumi.*+7 Kono nikakena mwa ndu yahao+ kabakala lilato lahao lelituna lelisa feli;+Nikakubama inze nitalimezi kwa tempele yahao yekenile* ka sabo yeni kusaba ka yona.+8 Wena Jehova, nizamaise mwa kuluka kwahao kabakala lila zaka;Unilukiseze nzila yahao.+9 Kakuli zebabulela halisepahali;Banani milelo yemaswe;Mumizo wabona ki libita leliatami;Bacolaula ka lulimi lwabona.*+10 Kono Mulimu uka baatula kuli banani mulatu;Milelo yabona ki yona yeka batahiseza kuwa.+Balelekelwe kwahule kabakala milatu yabona yemiñata,Kakuli bakukwenuhezi.11 Kono batu kaufela babasabela ku wena bakataba;+Bakahuweleza ka tabo kamita.Ukatibela bababata kubaeza maswe,Mi babalata libizo lahao bakataba kabakala hao.12 Kakuli ukafuyola mutu kaufela yalukile, wena Jehova;Kubatabela kwahao kukaswana inge tebe yetuna yeebasileleza.+
ssw_Latn